**Psy-Group** er et tidligere Israelsk etterretningsbyrå som var eid av Joel Zamel og drevet av Royi Burstein fra Petah Tikva. Byrået ble lagt ned etter avsløringer om at det var under etterforskning av spesialetterforsker Robert Mueller. Psy-Group hadde gjennomført ulike aksjoner, herunder manipulering av sosiale medier og forsøk på å få tak i fortrolig informasjon. Royi Burstien, en tidligere oberstløytnant i den israelske hæren, ledet en etterretningsavdeling før han etablerte Psy-Group.

Selskapet
---------

Psy-Groups eierstruktur var fragmentert, med bankkonto på Kypros under et selskap kalt IOCO, som var eid eller delvis eid av selskapet Protexer Ltd. og Cornell Enterprises SA registrert på De britiske Jomfruøyer, som i sin tur ble administrert av Salix Services AG i Zürich. Eierskapet av IOCO ble endret årlig. Protexer sitt datterselskap MGTM Financial Services Limited er eid av Metropol Group i Moskva og drives av Mikhail Slipentsjuk. Psy-Group opererte i starten under navnet Invop Ltd. som ble grunnlagt 22. desember 2014. De fleste av de Israel-baserte ansatte kom fra samme utdannelsesinstitusjon som Joel Zamel. Blant de ansatte var Eitan Charnoff som tidligere hadde arbeidet ved IDF sin avdeling for sosiale medier som drev iVote Israel 2016, en kampanje for å få mobilisert amerikanere til valgkampen i Israel.

Psy-Group opererte internasjonalt. De forsøkte å få Donald Trump som klient i 2016. I forsøket på å verve seg selv til Trumps kampanje hadde Joel Zamel med seg den libanesiskfødte forretningsmannen George Nader på et møte med Trumps sønn Donald Trump jr. i Trump Tower på Manhattan i august 2016. Nader som skal ha betalt Zamel 2 millioner dollar for fremstøtet, soner en fengselsdom på 10 år etter å ha blitt dømt for overgrep mot mindreårige.

Psy-Group og Black Cube gjorde også tilnærminger til det Israelske Departementet av Strategiske Spørsmål, men deres tilbud om å bistå med å bekjempe BDS-bevegelsen ble avvist, til fordel for PR-byrået Kela Shlomo. Derimot klarte selskapet å få finansiering til en kampanje mot pro-palestinsk aktivisme ved amerikanske utdanningsinstitusjoner i 2016.

Scott Mortman håndterte Psy-Groups amerikanske kunder, han var tidligere rådgiver ved statsministerens kontor i Israel og arbeider for Greenberg Traurig LLP (som Marc L. Mukasey og Rudy Giuliani begge har jobbet sammen med, begge representerer Donald Trump og Mukasey representerer Zamel).

22. oktober 2018 sendte senator Richard Blumenthal brev til Facebook, Google, Reddit og Twitter og ba hvert selskap om redegjørelse for hvorvidt Psy-Group og andre selskaper tilknyttet grunnlegger Joel Zamel - herunder Wikistrat og White Knight - hadde kjøpt annonser eller brukt falske kontoer på deres plattformer.

Psy-Group benyttet hyppig den israelske mediepersonligheten og tidligere journalisten Emmanuel Rosen til oppdrag der målet var å ramme en motpart med negativ medieoppmerksomhet. Et eksempel på dette er en kampanje som det canadiske investeringsselskapet West Face Capital Inc. fikk oppleve.

AntAC
-----

I 2011 ble organisasjonen Anticorruption Action Centre (AntAC) opprettet i Ukraina for å adressere den omfattende korrupsjonen i landet. Våren 2017 begynte to videoer å sirkulere på sosiale medier der det i det som fremsto som nyhetsklipp fra en TV-stasjon ble påstått at AntACs leder Daria Kalenjuk hadde underslått donasjoner til organisasjonen. Påstandene var falske og videoene var spilt inn av en skuespiller, men det var ikke mulig å spore hvem som hadde produsert videoene. I noen tilfeller ble videoene sitert av ukrainske nyhetsmedier, og riksavdokat Jurij Lutsenko satte i gang etterforskning av organisasjonen. En annen av organisasjonens frontfigurer ble i 2018 angrepet og sprøytet med en kjemisk væske som gjorde at han måtte behandles på sykehus med etseskader.

Først i 2019 ble det kjent at det var Psy-Group som sto bak de to falske videoene, etter at canadiske journalister hadde gransket en sak hvor en kroatisk kvinne via en stråmann var blitt engasjert i aktiviteter for å sverte AntAC. Det kom også frem at Psy-Group hadde Serhej Lesjsjenko som et mål, han var den mest profilerte politikeren med aktiv støtte til AntAC.

I forbindelse med disse avsløringene ble det fra tidligere ansatte hevdet at Psy-Group samarbeidet med russiske oligarker som hadde interesser i å bekjempe motstanden mot ukrainsk korrupsjon.

Brunstad Christian Church
-------------------------

I 2019 gjennomførte det amerikanske magasinet The New Yorker en granskning av Psy-Group. Det ble da avdekket at ett av selskapets sverteoppdrag var bestilt mot det internasjonale trossamfunnet Brunstad Christian Church som har sin opprinnelse i Norge. En journalist i den norske avisen Tønsbergs Blad ble forledet til å utveksle informasjon med Emmanuel Rosen i Psy-Group i den tro at det var en journalistkollega han kommuniserte med. Det kom frem at påvirkningsoperasjonen var bestilt fra Amsterdam og var iscenesatt av nederlenderen Jonathan van der Linden som sivilrettslig og strafferettslig er dømt for å ha underslått 8 millioner Euro fra en ideell stiftelse med relasjoner til trossamfunnet. BCC engasjerte et internasjonalt etterforskningsbyrå til å gjennomføre en gransking av Psy-Group sin påvirkningsoperasjon bl.a. ved hjelp av tidligere ansatte i Psy-Group, og også her ledet sporene til Russland. Trossamfunnet har hevdet å ha dokumentasjon på at operasjonen ble prissatt til 1,8 millioner Euro, og at det ble betalt et forskudd på en halv million Euro. Jonathan van der Linden og hans medhjelpere har innrømmet kontakt med Psy-Group og at de ble tilbudt et påvirkningsoppdrag, men nekter for å ha signert eller å ha betalt for dette. En av disse var Ben van Wihje som i 2020 truet med å gå til søksmål mot BCC dersom de ikke dementerte påstandene om at han sto bak. BCC nektet å dementere, men søksmålet har ikke blitt realisert.

Basert på påstander fremsatt fra nettverket rundt Jonathan van der Linden iverksatte Økokrim i 2017 på eget initiativ en etterforskning av finanstransaksjoner knyttet til de to BCC-profilene Bernt Aksel Larsen og Kåre J. Smith. Narrativet var at disse to hadde beriket seg selv personlig ved å tappe trossamfunnet for penger. Først sommeren 2019 ble de to klar over at det pågikk en slik etterforskning, og i august 2020 ble saken henlagt som «intet straffbart forhold bevist», en formulering som benyttes når det samlede bevisbilde taler sterkt mot at en straffbar handling har funnet sted.

NRK Brennpunkt sendte i november 2020 en dokumentar hvor de med Jonathan van der Linden og Ben van Wihje som kilder fremsatte de samme hypoteser som Økokrim hadde renvasket Larsen og Smith for, nemlig at de hadde beriket seg personlig ved å låne av trossamfunnets innsamlede midler. Opptakene med van der Linden ble gjort før Økokrims henleggelse, og like før programmet gikk på luften vedgikk han overfor TV-kanalen at påstandene ikke var troverdige og ønsket å trekke tilbake sine uttalelser til programmet. NRK inkluderte likevel opptakene i dokumentaren hvor det også ble hevdet at det ikke fantes dokumentasjon for at påstandene om at en påvirkningsoperasjon var bestilt og betalt. Til tross for at Tønsbergs Blad hadde innrømmet å ha utvekslet informasjon med Emmanuel Rosen i Psy-Group, hevdet NRK at de ikke kunne finne holdepunkter for at en påvirkningsoperasjon hadde funnet sted.

Se også
-------

* Cambridge Analytica
* Enhet 8200
* Project Veritas

Referanser
----------

1. ↑  Staff, JI Adam (23. mai 2018). «Jewish Insider's Daily Kickoff: May 23, 2018» **(engelsk)**. Besøkt 21. januar 2020.
2. 1 2 3 4  Entous, Adam; Farrow, Ronan (18. februar 2019). «Private Mossad for Hire». *New Yorker* **(engelsk)**. Besøkt 13. februar 2019.
3. ↑  Mazzetti, Mark (8. oktober 2018). «Rick Gates Sought Online Manipulation Plans From Israeli Intelligence Firm for Trump Campaign». *New York Times*. Besøkt 13. februar 2019.
4. ↑  Ward, James (12. februar 2019). «TRMC saga just got weirder: Now Benzeevi, HCCA allegedly tied to Israeli spies». *Visalia Times-Delta* **(engelsk)**. Besøkt 13. februar 2019.
5. ↑  Rawnsley, Erin Banco Adam (12. februar 2019). «Swiss Mystery Company Is at the Heart of a Mueller Puzzle». Besøkt 5. juni 2019.
6. ↑  «PSYGroup: Shape Reality» (PDF) (Brochure) **(engelsk)** – via Wall Street Journal.
7. ↑  Ganon, Lilach Baumer, Orr Hirschauge and Tomer. «Psy-Group CEO Touted Company’s Ability to "Change Public Discourse" on a National Level». Besøkt 5. juni 2019.
8. ↑  Entous, Adam (28. februar 2019). «How a Private Israeli Intelligence Firm Spied on Pro-Palestinian Activists in the U.S.». *New Yorker* **(engelsk)**. Besøkt 16. mars 2019.
9. ↑  Rawnsley, Erin Banco Adam (12. februar 2019). «Swiss Mystery Company Is at the Heart of a Mueller Puzzle». Besøkt 4. juni 2019.
10. ↑  «Mueller Asked About Money Flows to Israeli Social-Media Firm, Source Says». 4. juni 2019. Besøkt 4. april 2019.
11. 1 2  Gilbert, David. «A top Trump aide asked an Israeli company for help to take Ted Cruz out of the 2016 election» **(engelsk)**. Besøkt 4. juni 2019.
12. ↑  «Mikhail Viktorovich Slipenchuk: Executive Profile & Biography - Bloomberg» **(engelsk)**. Besøkt 5. juni 2019.
13. ↑  Weinglass, Simona. «Israeli firm under FBI scrutiny in Trump probe allegedly targeted BDS activists» **(engelsk)**. Besøkt 5. juni 2019.
14. ↑  Rawnsley, Erin Banco Adam (12. februar 2019). «Swiss Mystery Company Is at the Heart of a Mueller Puzzle» **(engelsk)**. Besøkt 5. juni 2019.
15. ↑  «Did Russian Trolls Have Company?: New Evidence on Israel-based PSY-Group’s Possible Social Media Efforts in 2016 US Election» **(engelsk)**. Besøkt 8. juni 2019.
16. 1 2  «Israel ducks blame for firm with ex-intel officers that bid to ‘shape’ US vote». *The Times of Israel*. 25. august 2020.
17. ↑  Sommer, Allison Kaplan (29. oktober 2016). «U.S. Voters in Israel Say Their Ballot Requests Have Gone Missing». *Haaretz* **(engelsk)**. Besøkt 6. juni 2019.
18. ↑  «Mueller Probe Expands to Israeli Entrepreneur With U.A.E. Ties». *The Wall Street Journal*. 19. mai 2018.
19. ↑  «George Nader sentenced to 10 years in prison for child sex charges». *Washington Post*. 26. juni 2020.
20. ↑  Horovitz, David. «BDS is a dirty business. Those who battle it on Israel’s behalf must stay clean». Besøkt 9. juni 2019.
21. ↑  «Ex-Mossad agents formed company that targeted Clinton campaign, BDS activists». *The Times of Israel*. 13. februar 2019.
22. ↑  Schmidt, Michael S.; Haberman, Maggie (10. mai 2018). «Giuliani’s Law Firm Undercuts His Statements as They Part Ways». *The New York Times* **(engelsk)**. ISSN 0362-4331. Besøkt 19. juni 2019.
23. ↑  «One Of Donald Trump’s New Attorneys Recently Left His Global Law Firm». Besøkt 19. juni 2019.
24. ↑  Meyer, Theodoric. «Trump-connected lobbyists sign more clients». Besøkt 18. juni 2019.
25. ↑  «US Leadership Biographies» (PDF). Arkivert fra originalen (PDF) 18. juni 2019.
26. ↑  «Greenberg Traurig’s Israel Practice Continues Growth Adds Scott Mortman and Ephraim Schmeidler». Besøkt 18. juni 2019.
27. ↑  Kara Scannell and Sara Murray. «Giuliani ally in talks to join Trump legal team». Besøkt 18. juni 2019.
28. ↑  Neidig, Harper. «Senate Dem asks tech companies to look into Saudi propaganda efforts» **(engelsk)**. Besøkt 6. juni 2019.
29. ↑  «How an Israeli intel firm allegedly harassed pro-democracy activists in Ukraine». *The Times of Israel* **(engelsk)**. 15. mai 2020.
30. ↑  «Tactics of Israeli Psy-Group, Black Cube Revealed in Canadian Court Battle». *CTech* **(engelsk)**. 3. juni 2018.
31. 1 2  «How an Israeli intel firm allegedly harassed pro-democracy activists in Ukraine». *Times of Israel*. 15. mai 2020.
32. ↑  «Vitaliy Shabunen attecked during protest». *Frontline Defenderes*. 19. juli 2018.
33. ↑  «‘The Beacon Has Gone Out’: What Trump and Giuliani Have Wrought». *The New York Times*. 12. oktober 2019.
34. ↑  «Norsk journalist lurt til å hjelpe israelsk etterretningsagent med å sverte Smiths venner». *Vårt Land*. 23. april 2019.
35. ↑  «Brunstad Christian Church ble målskive for en profesjonell påvirkningsoperasjon». *Vårt Land*. 11. september 2020. «Etterforskningsselskapet har blant annet intervjuet åtte tidligere Psy-Group-ansatte. Flere av disse knytter én person til operasjonen: Nederlenderen Jonathan van der Linden.»
36. 1 2 3  «NRK-kilde varsler søksmål mot Smiths Venner etter Brennpunkt: Krever dementi». *Medier24*. 1. desember 2020.
37. ↑  «NRK bagatelliserer påvirkningsoperasjon til 20 millioner». Brunstad Christian Church. 10. november 2020. Arkivert fra originalen 12. november 2020. Besøkt 11. november 2020.
38. 1 2  «Smiths venner mener de er under angrep av israelske agenter». *NRK*. 12. november 2020.
39. ↑  «Brunstad Christian Church ble målskive for en profesjonell påvirkningsoperasjon». *Vårt Land*. 11. september 2020. «Sakspapirer fra Økokrim, som Vårt Land har fått tilgang til, viser at Økokrim har henvendt seg til nederlandske myndigheter for å gjennomføre avhør av van der Linden og få tilgang på dokumentasjonen hans.»
40. ↑  «Økokrim-sak mot tidligere Smiths Venner-ledere henlagt». *Dagens Næringsliv*. 17. august 2020.
41. ↑  «Det er vanskelig for BCC å komme ut av rollen som Kristen-Norges sorte får». *Vårt Land*. 12. november 2020. «NRKs dokumentar tar også opp en del forhold knyttet til sentrale BCC-eres voksende formue, og de store pengestrømmene internt, der mange medlemmer gir mye.»